

**REPUBLIKA E SHQIPËRISË**

**KOMISIONI QENDROR I ZGJEDHJEVE**

**V E N D I M**

**PËR REGJISTRIMIN E Z.EDMOND NDOJ SI KANDIDAT I PROPOZUAR NGA ZGJEDHËSIT PËR KËSHILLIN E BASHKISË KAMËZ, PËR ZGJEDHJET PËR ORGANET E QEVERISJES VENDORE TË DATËS 21 QERSHOR 2015**

Komisioni Qendror i Zgjedhjeve në mbledhjen e datës 08.05.2013, me pjesëmarrjen e:

Lefterije LUZI- Kryetare

Denar BIBA- Zv/Kryetar

Edlira JORGAQI- Anëtare

Gëzim VELESHNJA- Anëtar

Hysen OSMANAJ- Anëtar

Klement ZGURI- Anëtar

Vera SHTJEFNI- Anëtare

Shqyrtoi çështjen me:

**OBJEKT:** Për regjistrimin e z.Edmond Ndoj si kandidat i propozuar nga zgjedhësit për këshillin e bashkisë Kamëz.

**BAZA LIGJORE :** Neni 23, pika 1, germa a, neni 67, pika 3,neni 70, pika 4 i ligjit nr. 10019, datë 29.12.2008 “Kodi Zgjedhor i Republikës së Shqipërisë”, i ndryshuar.

Komisioni Qendror i Zgjedhjeve pasi shqyrtoi dokumentacionin e paraqitur si dhe dëgjoi dikutimet e të pranishmëve

**VËREN**

Presidenti i Republikës, në mbështetje të nenit 92, shkronja “gj”, dhe nenin 93 të Kushtetutës së Republikës së Shqipërisë, si dhe të nenit 9, paragrafi 1, të ligjit nr. 10019, datë 29.12.2008 “Kodi Zgjedhor i Republikës së Shqipërisë” i ndryshuar, me Dekretin nr.8844, datë 15.12.2015, ka caktuar datën 21.06.2015, për zhvillimin e Zgjedhjeve për Organet e Qeverisjes Vendore.

Z.Edmond Ndoj ka paraqitur pranë Komisionit Qendror të Zgjedhjeve kërkesën dhe dokumentacionin përkatës për regjistrimin e tij si kandidat i propozuar nga zgjedhësit për këshillin e bashkisë Kamëz.

Dokumentacioni i paraqitur nga z.Edmond Ndoj për regjistrimin si kandidat i propozuar nga zgjedhësit për këshillin e bashkisë Kamëz për zgjedhjet për organet e qeverisjes vendore të datës 21 qershor 2015, respekton afatin kohor të parashikuar në pikën 1 të nenit 70 të Kodit Zgjedhor, të ndryshuar. Në bazë të nenit 67, pika 3, KQZ duhet të rregjistrojë kandidatët për kryetar apo për këshillin e bashkisë Kamëz, pasi Bashkia Kamëz, administrohet nga më shumë se një KZAZ.

Gjithashtu nga verifikimi i dokumentacionit të depozituar rezulton respektimi, i kerkesave së pikës 1 pikës 2 dhe pikës 4 te nenit 70 të kodit zgjedhor, të ndryshuar.

Konkretisht dokumencioni i kandidimit i depozituar përmban:

* Kërkesa për regjistrim si kandidat për këshillin e bashkisë Kamëz nga z.Edmond Ndoj
* Deklarata e kandidatit
* Vërtetimi me shkrim i nënshkruar nga Këshilli i Bashkisë Kamëz me nr.prot. 1376, datë 04.5.2015 që vërteton zotërimin e mandatit në këshillin e bashkisë Kamëz Certifikatën e lindjes, sipas te cilës rezulton se z. Edmond Ndoj eshte me banim ne Bashkinë Kamëz.

Në bazë të nenit 70, pika 4, Z. Edmond Ndoj, përjashtohet nga detyrimi për rregjistrimin si kandidat i propozuar nga zgjedhësit për këshillin e Bashkisë Kamëz, nëpërmjet komitetit nismëtar, me listë mbështetëse të zgjedhësve të zonës zgjedhore Bashkia Kamëz, pasi z. Ndoj aktualisht zotëron mandat si anëtar i këshillit në bashkinë përkatëse.

Komisioni Qendror i Zgjedhjeve, pas verifikimeve përkatëse dhe konstatimit se, kërkesa dhe dokumentacioni i paraqitur nga z.Edmond Ndoj, janë në përputhje me kriteret e përcaktuara në nenin 70, të ligjit Nr.10019, datë 29.12.2008 “Kodi Zgjedhor i Republikës së Shqipërisë”, i ndryshuar.

**VENDOSI**

Të regjistroi z. Edmond Gjon Ndoj si kandidat i propozuar nga zgjedhësit për këshillin e bashkisë Kamëz, për zgjedhjet për organet e qeverisjes vendore të datës 21 qershor 2015

Ky vendim hyn ne fuqi menjëherë.

Kundër këtij vendimi mund të bëhet ankim në Kolegjin Zgjedhor pranë Gjykatës së Apelit Tiranë, brenda 5 ditëve nga shpallja e tij.

**Lefterije LUZI- Kryetare**

**Denar BIBA- Zv/Kryetar**

**Edlira JORGAQI- Anëtare**

**Gëzim VELESHNJA- Anëtar**

**Hysen OSMANAJ- Anëtar**

**Klement ZGURI- Anëtar**

**Vera SHTJEFNI- Anëtare**